Publication: Magyar Közlöny
Issue: MK-2002-151 (Year: 2002, Number: 151)
Era: 1990-2004
Section: az 1198/2002. (XII. 6.) Korm. határozathoz
Paragraph Index: 43

2002. november 2002/151/II. szám VEZETÕI ÖSSZEFOGLALÓ ELSÕ RÉSZ KONTEXTUS ÉS KIHÍVÁSOK I. A KOMMUNIKÁCIÓS STRATÉGIA KONTEXTUSA A döntés megszületett: Magyarország 2004-ben csatlakozhat az Európai Unióhoz. Magyarországon, a magyar állampolgárokon múlik, hogy az ország él-e a lehetõséggel. Ehhez arra van szükség, hogy a magyar társadalom birtokában legyen a sikeres tagsághoz szükséges ismereteknek, megfelelõen tájékozott és felkészült legyen, és így az állampolgárok a 2003. tavaszán a csatlakozásról megrendezésre kerülõ népszavazáson felelõsségteljesen tudjanak dönteni. A társadalom tájékoztatása — a sikeres tagságra való felkészítés, és a népszavazáson meghozandó megalapozott döntés elõsegítése — a kommunikációs stratégia (KS) feladata. Magyarország számára az európai integráció, az európai egységes piacba való betagozódás a felzárkózás eszköze és történelmi lehetõsége. A csatlakozás hozzájárul annak az átmenetnek a gyorsabb lezárásához, amelynek során a demokratikus Magyarország stabil, fejlett gazdaságú, jólétben élõ országgá válik. A bõvítés az EU számára 2002 második felére a „prioritások prioritásává” vált. A magyar kommunikációs stratégiát az Európai Unión belüli folyamatokkal, prioritásokkal, valamint az Európai Bizottság bõvítési kommunikációs stratégiájával összhangban kell megvalósítani. Ennek érdekében szorosan együtt kell mûködni, folyamatosan koordinálni kell a kommunikációs tevékenységet az Európai Bizottság Magyarországi Delegációjával. II. KOMMUNIKÁCIÓS KIHÍVÁSOK, VESZÉLYEK A kihívások egy része olyan adottság, amelyekkel a stratégia végrehajtása során mindvégig számolni kell. Más részük olyan veszélyforrás, melyek jelentõségét a stratégia visszajelzési mechanizmusai segítségével csökkenteni lehet.

Source: https://magyarkozlony.hu/hivatalos-lapok/e4dbe821c5c1e3991dcdd87cb086e31ebccbe15e/dokumentumok/aa06a495ae6103a8a282a9a675a089298c666d2e/letoltes